Ruiru

Ruiru on linn Keenias. Alates iseseisvumisest 1963. aastal kuni 2013. aastani paiknes Ruiru Keskprovintsis, alates 2013. aastast kuulub see Kiambu maakonda.

Linn asub umbes 20 km pealinn Nairobist kirdes.City Population ning sisuliselt on tegu Nairobi satelliitlinnaga. Inglise keeles. Vaadatud 21. augustil 2025 Tänapäeval ühendavad Ruirut Nairobiga uued head maanteed.

Linnas elas 2019. aastal hinnanguliselt üle 490 000 inimese. Ruiru on Keenia suuruselt neljas linn ja selle rahvaarv kasvab kiiresti, seda eelkõige Nairobi satelliitlinnaks olemise tõttu.

Ruiru ümbrus oli varem kohvipõõsa- ja sisalagaavikasvatuse ala. Tänapäeval on endised põllud ja istandused paljuski elamu-, tööstus- ja ärialad. Ruiru on oluline tööstus- ja panganduskeskus.

Viited

Välislingid

Kategooria:Keenia linnad